cyanic-selkie/wikianc huggingface dataset:
โดมความร้อน
โดมความร้อน หรือ ปรากฏการณ์โดมความร้อน (heat dome หรือ heat dome phenomena) เป็นปรากฏการณ์ทางภูมิอากาศในบริเวณหนึ่งซึ่งกำลังประสบกับความร้อนที่อบอ้าว ซึ่งมวลอากาศร้อนถูกกักและกดไว้ราวกับถูกกดทับด้วยฝาครอบขนาดมหึมา การกักมวลอากาศร้อนให้ปกคลุมบริเวณเป็นเวลานานเกิดจาก มวลอากาศแรงดันสูงในชั้นบรรยากาศ (ความกดอากาศสูง) ดันอากาศร้อนลงมาสู่ระดับพื้นดินด้านล่าง และจากการถูกปิดล้อมทำให้มวลอากาศร้อนนั้นไม่สามารถไหลเวียนระบายออกตามปกติ โดยเฉพาะที่เกิดจากการเปลี่ยนทิศทางขนานใหญ่ของกระแสลมกรด (กระแสเจ็ตสตรีม) เช่น วกอ้อมขี้นไปทางขั้วโลก รูปแบบของการไหลคดงอจนโอบล้อมเกือบเป็นวงรอบกว้างขึ้นเรื่อย ๆ สร้างความกดอากาศสูงภายในและทำให้มวลอากาศร้อนเดิมในบริเวณ "ติด" อยู่กับที่และสะสมความร้อนเพิ่มมากขึ้น จนก่อตัวเป็นโดมความร้อน
วิทย์ รายนานนท์
นายวิทย์ รายนานนท์ (2 มีนาคม 2485 -) อดีตเลขาธิการนายกรัฐมนตรี ในรัฐบาลของนายอานันท์ ปันยารชุน และอดีตเอกอัคราชทูตชาวไทย
โดมความร้อน
การก่อตัว
ในสภาวะอากาศที่แห้งแล้งในฤดูร้อน มวลของอากาศร้อนส่วนมากก่อตัวขึ้น (ทั้งจากการดูดซับและคายความร้อนของพื้นผิวดินในยามกลางวันในฤดูร้อนตามปกติ และมวลอากาศร้อนจากมหาสมุทร) ตามภาวะปกติอากาศร้อนจะลอยตัวขึ้น แต่ในกรณีนี้มวลอากาศที่มีแรงดันสูงชั้นบรรยากาศ (ที่เรียก ความกดอากาศสูง) กดดันให้มวลอากาศร้อนที่พยายามลอยตัวเหล่านี้ลงสู่พื้นด้านล่าง ทำให้อุณหภูมิร้อนขึ้นและหนาแน่นขึ้นอีก ความกดอากาศสูงทำหน้าที่เป็นเสมือนโดม (ฝาครอบ) ทำให้ทุกสิ่งที่อยู่ด้านล่างร้อนขึ้นเรื่อย ๆ
วิทย์ รายนานนท์
ประวัติ
นายวิทย์ รายนานนท์ เกิดเมื่อวันที่ เป็นบุตร พลเรือเอกถวิล รายนานนท์กับหม่อมหลวงเพ็ญศรี รายนานนท์ สมรสกับคุณหญิงนันทนา รายนานนท์ มีบุตรสาว 2 คนคือ สุวินชา รายนานนท์ และนาขวัญ รายนานนท์
การทำงาน
นายวิทย์ รายนานนท์ เริ่มรับราชการในตำแหน่ง นายเวร กองกลาง สำนักงานปลัดกระทรวงการต่างประเทศ ในปี พ.ศ. 2510 จากนั้นในปี พ.ศ. 2514 จึงได้ย้ายไปดำรงตำแหน่งเลขานุการตรี สถานเอกอัครราชทูต ณ กรุงวอชิงตัน และได้เจริญก้าวหน้าในหน้าที่การงานเรื่อยมา จนได้รับตำแหน่งกงสุลใหญ่ ณ นครลอสแอนเจลิส ในปี พ.ศ. 2531 จากนั้นจึงได้ลาออกจากราชการไปดำรงตำแหน่งข้าราชการการเมือง
โดมความร้อน
การก่อตัว
โดยทั่วไปความกดอากาศสูงจากชั้นบรรยากาศที่ก่อให้เกิดโดมความร้อน เกิดขี้นจากการปิดกั้นกระแสลมบริเวณหนี่งไม่ไหลเวียนตามปกติ (บล็อก) โดยเฉพาะที่เกิดจากการเปลี่ยนทิศทางขนานใหญ่ของกระแสลมกรด (กระแสเจ็ตสตรีม; jet stream) ให้พัดอ้อมไปทางขั้วโลก (poleward shift) ซึ่งมีแนวโน้มที่จะก่อตัวขึ้นในช่วงปีลานีญา การเปลี่ยนทิศทางของการไหลของกระแสลมกรดให้คดงอ บิดเบี้ยวเป็นวงกว้างขึ้นเรื่อย ๆ จนกระแสลมกรดพัดเกือบเป็นวงรอบ โอบล้อม และกักมวลอากาศไว้ แนวกระแสลมกรดที่โอบล้อมนี้สร้างความกดอากาศสูงภายในและทำให้มวลอากาศร้อนเดิมในบริเวณ ติดนิ่งอยู่กับที่ก่อตัวเป็นโดมความร้อน
วิทย์ รายนานนท์
การทำงาน
ในปี พ.ศ. 2534 นายวิทย์ รายนานนท์ ได้รับตำแหน่งรองเลขาธิการนายกรัฐมนตรีฝ่ายการเมือง และเป็นเลขาธิการนายกรัฐมนตรี เมื่อวันที่ 17 มิถุนายน พ.ศ. 2535 ในรัฐบาลของนายอานันท์ ปันยารชุน
โดมความร้อน
บล็อก
การคงสภาพอากาศอยู่ในบริเวณเดิมนานหลายวัน หรือแม้แต่หลายสัปดาห์ และกีดกันระบบสภาพอากาศอื่น ๆ ไม่ให้เคลื่อนผ่านบริเวณนี้ (กระแสอากาศที่เคลื่อนมาบริเวณนี้ต้องไหลอ้อมไปทางอื่น) จึงเรียกสภาวะอากาศเช่นนี้ว่า "บล็อก" (block) กระแสลมกรดที่ไหลคดงอมีรูปร่างคล้ายตัวอักษรกรีก Ω (Omega) จึงถูกเรียกว่า โอเมก้าบล็อก (Omega block)
วิทย์ รายนานนท์
การทำงาน
ต่อมาในวันที่ 14 กันยายน พ.ศ. 2535 จึงได้กลับเข้ามารับราชการในตำแหน่งอธิบดีกรมพิธีการทูต กระทรวงการต่างประเทศ และดำรงตำแหน่งเอกอัครราชทูต ณ กรุงแบร์น ในปี พ.ศ. 2536 และเอกอัครราชทูต ณ กรุงลอนดอน พ.ศ. 2537 และได้รับรางวัลครุฑทองคำ ในปี พ.ศ. 2539 ต่อมาปี พ.ศ. 2547 เป็นที่ปรึกษารัฐมนตรีว่าการกระทรวงการต่างประเทศ ปี พ.ศ. 2549 ได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2550 เป็นสมาชิกสภาร่างรัฐธรรมนูญ เป็นหนึ่งในกรรมการ ป.ป.ท. ที่มีความสัมพันธ์กับพรรคประชาธิปัตย์
โดมความร้อน
คลื่นความร้อน
โดยปกติที่อากาศที่ร้อนจะลอยตัวสูงหรือถูกพัดไปบริเวณอื่นด้วยกระแสลม แต่ที่บริเวณใจกลางของโอเมก้าบล็อกมีความกดอากาศสูงจากการปิดล้อม ซึ่งทำให้อากาศระดับสูงกดอัดอากาศที่อยู่ต่ำกว่าลงไป มวลอากาศร้อนที่ถูกกดลงไปทำให้อากาศใกล้ผิวพื้นร้อนขึ้น สิ่งมีชีวิตที่อยู่บนพื้นจะรับรู้ความร้อนนี้และเรียกว่า “คลื่นความร้อน”
ภาวะโลกร้อนและความถี่ในการก่อตัว
โดมความร้อนอาจเกิดบ่อยขึ้นเนื่องจากอุณหภูมิโลกเพิ่มขึ้นในช่วงหลายปีที่ผ่านมา อย่างไรก็ตามโดมความร้อนนี้เป็นหนึ่งในปรากฏการณ์ทางภูมิอากาศที่เกิดขึ้นได้ยากที่สุด และการวัดคำนวนความถี่จากสถิติการบันทึกข้อมูลอุณหภูมิในอดีตเป็นสิ่งที่ทำได้ยากมากเช่นกัน โดยจากสภาพอากาศในปัจจุบันคาดว่าความเป็นไปได้ที่จะเกิดโดมความร้อนประมาณ 1 ครั้งในทุก 1,000 ปี เจฟ เบราร์เดลลี (Jeff Berardelli) นักอุตุนิยมวิทยาของช่องซีบีเอส ให้ความเห็นว่าโอกาสที่จะประสบโดมความร้อนนี้มีโอกาส 1 ครั้งใน 10,000 ปี
แนวโน้มในโลกอนาคต จากการสันนิษฐานเมื่อโลกที่มีภาวะโลกร้อน 2 องศาเซลเซียส (คือ ร้อนกว่าปัจจุบัน 0.8 องศาเซลเซียส และมีการคงระดับการปล่อยมลพิษเท่ากับระดับปัจจุบันไปถึงช่วงต้นคริสต์ทศวรรษ 2040) คาดว่าอุณหภูมิในโดมความร้อนจะร้อนขึ้น และโดมความร้อนอาจเกิดขึ้นประมาณทุก ๆ 5–10 ปี
ผลกระทบ
คลื่นความร้อนภายในโดมความร้อนมีผลกระทบด้านสุขภาพโดยตรงและโดยอ้อม อุณหภูมิที่สูงจะเพิ่มโความเสี่ยงให้ร่างกายอ่อนเพลียจากความร้อนและเป็นลมแดด อาจทำให้ความดันโลหิตเพิ่มขึ้น อาจทำให้ยาบางชนิดมีประสิทธิภาพน้อยลง และอาจทำให้สภาพทางระบบประสาทแย่ลง เช่น โรคปลอกประสาทเสื่อมแข็ง ภาวะมลพิษทางอากาศยังเลวร้ายลงเมื่ออุณหภูมิสูงขึ้น ซึ่งเพิ่มอัตราการเกิดก๊าซอันตราย เช่นโอโซน สารมลพิษทางอากาศทำให้ปัญหาหัวใจและปอดรุนแรงขึ้น รวมทั้งอุณหภูมิที่เพิ่มขึ้นในตอนกลางคืนอาจทำให้ผู้ที่อาศัยอยู่ในบริเวณที่มีโดมความร้อนเกิดความเครียดจากความร้อนสะสมที่สูงขึ้น ก่อความเสี่ยงต่อปัญหาต่าง ๆ เช่น การขาดน้ำและรบกวนการนอนหลับ ซึ่งอาจทำให้ความเหนื่อยล้าและความเครียดจากอุณหภูมิสูงขึ้น
โดมความร้อนดักคลื่นความร้อนในภูมิภาค ส่งผลกระทบต่อผู้คนจำนวนมากที่ไม่มีเครื่องปรับอากาศในบ้าน ต้องอพยพไปยังที่พักพิงฉุกเฉินเพื่อความปลอดภัยจากความร้อนจัด (ซึ่งอาจถึงตายได้)
ในปี ค.ศ.2003 ในยุโรปโดมความร้อนที่เกิดจากสภาวะคลื่นความร้อนที่เกิดเป็นเวลานาน ทำให้มีผู้เสียชีวิตถึงกว่า 70,000 คน และเกิดภาวะภัยแล้งที่ยาวนานมีผลกระทบกับพืชบางชนิดที่ต้องอาศัยช่วงอากาศเย็น มีผลผลิตลดลง เช่น ข้าวสาลี
ในเดือนกรกฎาคม ค.ศ. 2021 คิงเคาน์ตี้ของรัฐวอชิงตัน ซึ่งรวมถึงซีแอตเทิล ได้เผยแพร่แผนที่ความร้อน แสดงให้เห็นว่าย่านที่พักอาศัยซึ่งหนาแน่นกว่าและมีต้นไม้ปกคลุมน้อยกว่า ประสบกับผลกระทบที่เป็นอันตรายจากความร้อนที่รุนแรงกว่าย่านที่พักอาศัยที่หนาแน่นน้อย เนื่องจากการเปลี่ยนแปลงสภาพภูมิอากาศ (รวมถึงภาวะโลกร้อน) ทำให้คลื่นความร้อนสูงมีแนวโน้มมากขึ้นในอนาคต เมืองที่เสี่ยงต่อสุขภาพของประชากรจากผังเมือง การดูแลสิ่งแวดล้อม (เช่นการจัดการสวนและจำนวนต้นไม้ การจัดการไฟป่า) อาจต้องเผชิญกับอันตราย
ตัวอย่างปรากฏการณ์
ตามลำดับเวลา
ลุญัยน์ อัลฮัษลูล
ลุญัยน์ อัลฮัษลูล (لجين الهذلول; เกิดวันที่ 31 กรกฎาคม ค.ศ. 1989) เป็นนักเคลื่อนไหวสิทธิสตรี บุคคลในสื่อสังคม และอดีตนักโทษทางการเมืองชาวซาอุดีอาระเบีย เธอจบการศึกษาจากมหาวิทยาลัยบริติชโคลัมเบีย อัลฮัษลูลเคยถูกจับแล้วปล่อยตัวหลายครั้งในข้อหาขัดขืนการห้ามผู้หญิงขับรถในประเทศซาอุดีอาระเบีย และถูกจับกุมอีกครั้งพร้อมกับนักสิทธิสตรีคนสำคัญหลายคนในเดือนพฤษภาคม ค.ศ. 2018 ในข้อหา "พยายามทำให้ราชอาณาจักรสั่นคลอน" หลังถูกลักพาตัวในสหรัฐอาหรับเอมิเรตส์ ฟะฮัด อัลบุตัยรี สามีของเธอซึ่งเป็นนักแสดงตลกชาวซาอุดีอาระเบีย ถูกบังคับให้เดินทางจากจอร์แดนกลับราชอาณาจักรและถูกจับกุมในเวลาต่อมา
อัลฮัษลูลอยู่ในอันดับที่ 3 จากรายชื่อ "สตรีชาวอาหรับผู้ทรงอำนาจมากที่สุดใน 100 อันดับ ประจำปี 2015" (Top 100 Most Powerful Arab Women 2015)   ในเดือนมีนาคม ค.ศ. 2019 เพนอเมริกาประกาศว่านูฟ อับดุลอะซีซ, อัลฮัษลูล และอีมาน อันนัฟญาน จะได้รับรางวัลเสรีภาพในการเขียนเพนอเมริกา/บาร์บีย์ 2019 อัลฮัษลูลยังเป็นหนึ่งใน "100 ผู้ทรงอิทธิพลมากที่สุดใน ค.ศ. 2019" ของนิตยสาร ไทม์ เคยเข้าชิงรางวัลโนเบลสาขาสันติภาพใน ค.ศ. 2019 และ 2020 ในเดือนเมษายน ค.ศ. 2021 มีการประกาศว่าเธอชนะรางวัลสิทธิมนุษยชนวาตสลัฟ ฮาแว็ล 2020 เธอถูกปล่อยตัวจากเรือนจำในวันที่ 10 กุมภาพันธ์ ค.ศ. 2021
แหล่งข้อมูลอื่น
1989
จังหวัดชวาตะวันตก
ชวาตะวันตก หรือ จาวาบารัต (Jawa Barat) เป็นจังหวัดหนึ่งของประเทศอินโดนีเซีย มีเมืองบันดุงเป็นศูนย์กลาง จังหวัดตั้งอยู่ทางตะวันตกของเกาะชวา จากข้อมูลปี ค.ศ. 2014 มีประชากร 46.3 ล้านคน ทำให้เป็นจังหวัดที่มีประชากรมากที่สุดของอินโดนีเซีย
หน่วยการบริหาร
พื้นที่จังหวัดชวาตะวันตกแบ่งออกเป็น 18 อำเภอหรือกาบูปาเต็น 9 นครหรือโกตา และ 627 ตำบลหรือเกอจามาตัน
• อำเภอการาวัง (Kabupaten Karawang)
• อำเภอการุต (Kabupaten Garut)
• อำเภอกูนีงัน (Kabupaten Kuningan)
• อำเภอจียันจูร์ (Kabupaten Cianjur)
• อำเภอจียามิซ (Kabupaten Ciamis)
• อำเภอจีเรอบน (Kabupaten Cirebon)
• อำเภอซูบัง (Kabupaten Subang)
• อำเภอตาซิกมาลายา (Kabupaten Tasikmalaya)
• อำเภอบันดุง (Kabupaten Bandung)
• อำเภอเบอกาซี (Kabupaten Bekasi)
• อำเภอโบโกร์ (Kabupaten Bogor)
• อำเภอปางันดารัน (Kabupaten Pangandaran)
• อำเภอปูร์วาการ์ตา (Kabupaten Purwakarta)
• อำเภออินดรามายู (Kabupaten Indramayu)
• จีเรอบน (Cirebon)
• จีมาฮี (Cimahi)
• ซูกาบูมี (Sukabumi)
• เดปก (Depok)
• ตาซิกมาลายา (Tasikmalaya)
• บันจาร์ (Banjar)
• บันดุง (Bandung; เมืองหลัก)
• เบอกาซี (Bekasi)
ประชากร
จำนวนประชากรของชวาตะวันตกอยู่ที่ 43,053,732 คน จากการสำมะโนประชากร ค.ศ. 2010 และ 48,274,160 คน จากการสำมะโนประชากร ค.ศ. 2020 ทำให้เป็นจังหวัดที่มีจำนวนประชากรมากที่สุดในประเทศอินโดนีเซีย คิดเป็นร้อยละ 18 ของจำนวนประชากรทั้งประเทศบนพื้นที่ร้อยละ 1.8 ของประเทศ หากไม่นับรวมเขตพิเศษจาการ์ตา จังหวัดชวาตะวันตกจะเป็นจังหวัดที่มีประชากรหนาแน่นที่สุดในประเทศ โดยมีค่าเฉลี่ย 1,364.5 คนต่อตารางกิโลเมตร (สำมะโนประชากร ค.ศ. 2020) อัตราการเติบโตของประชากรเฉลี่ยต่อปีที่บันทึกไว้ในช่วง 10 ปีถึงค.ศ. 2010 อยู่ที่ร้อยละ 1.9
เกมพันหน้า
เกมพันหน้า เป็นรายการเกมโชว์ที่เปลี่ยนชื่อมาจากรายการ แสบคูณสอง และเป็นรายการเกมโชว์ลำดับที่ 3 ของ บริษัท ทริปเปิ้ล ทู จำกัด ออกอากาศครั้งแรกเมื่อวันที่ 18 มกราคม พ.ศ. 2544 ทาง สถานีโทรทัศน์สีกองทัพบกช่อง 7 และยุติการออกอากาศเมื่อวันที่ 30 มกราคม พ.ศ. 2548 มีพิธีกร คือ เกียรติ กิจเจริญ, ติ๊ก กลิ่นสี และ ไดอาน่า จงจินตนาการ (2 มกราคม พ.ศ. 2546 - เมษายน พ.ศ. 2547)
ประวัติ
รายการเกมพันหน้า เป็นรายการเกมโชว์ลำดับที่ 3 และเป็นรายการโทรทัศน์ลำดับที่ 6 ของบริษัท ทริปเปิ้ล ทู จำกัด ออกอากาศครั้งแรกเมื่อวันพฤหัสบดีที่ 18 มกราคม พ.ศ. 2544 ทางสถานีโทรทัศน์สีกองทัพบกช่อง 7 ออกอากาศทุกวันพฤหัสบดี เวลา 22.20 - 23.45 น. เป็นเวลา 75 นาที โดยเป็นเกมโชว์ที่เกี่ยวข้องกับการตอบคำถามเกี่ยวกับความรู้ในสิ่งต่างๆ เช่น ไดโนเสาร์ นก กรุงเทพฯ ในอดีต ฯลฯ และเปิดโอกาสให้ผู้ชมทางบ้านสามารถเข้ามาร่วมสนุกโดยการเขียนจดหมายมาสมัครร่วมรายการ หรือสมัครทางเว็บไซต์ได้อีกด้วย โดยมีเงินรางวัลสูงสุด 1,000,000 บาท ต่อมาตั้งแต่ 2 มกราคม พ.ศ. 2546 ทางรายการได้นำ ไดอาน่า จงจินตนาการ มาเป็นพิธีกรของรายการเพิ่มอีก 1 คน พร้อมทั้งปรับรูปแบบเกมมาเป็นการทายเรื่องราวจากญาติของดารารับเชิญ รวมถึงลดเงินรางวัลลง ต่อมาตั้งแต่ 1 มิถุนายน พ.ศ. 2546 ได้ย้ายวันและเวลาการออกอากาศ พร้อมทั้งปรับรูปแบบเกมและฉากใหม่ทั้งหมด พร้อมทั้งลดเวลาเหลือ 60 นาที ในวันอาทิตย์ เวลา 12.15 - 13.15 น. และเวลา 12.00 - 13.00 น. ตามลำดับ และยุติการออกอากาศในปี พ.ศ. 2548 โดยมีการปรับเปลี่ยนรูปแบบรายการมาเป็น เกมพันหน้า เอื้ออาทร เกมพันหน้า เดอะฮีโร่ เกมพันหน้า ซูเปอร์เซเว่น และเกมพันหน้า ป๋าจัดไป ตามลำดับ
ผู้เข้าแข่งขัน
ในเกมพันหน้ายุคแรกนั้นจะมีผู้เข้าแข่งขันเป็นดารารับเชิญ 3 คนต่อสัปดาห์ และ เซียนพันหน้าจากทางบ้านอีก 5 คน โดยดารารับเชิญจะต้องเลือกเซียนพันหน้า 1 คนไปเป็นที่ปรึกษาให้ดาราในการตอบคำถาม และหา 1 ทีมเพื่อเข้ารอบ Jackpot ต่อมาในช่วงเดือนกุมภาพันธ์ 2545 เปลี่ยนเป็นดารารับเชิญ 3 คน ผู้เข้าแข่งขันจากทางบ้าน 3 คน ต่อมามีผู้เข้าแข่งขันเป็นดารารับเชิญ 3 คนต่อสัปดาห์และหา 1 คนที่จะได้รับเงินรางวัลสะสมกลับไป และในช่วงวันที่ 1 มิถุนายน 2546 - 30 มกราคม 2548 ได้ปรับเปลี่ยนเป็นดารารับเชิญ 1 คน และผู้เข้าแข่งขันทางบ้านอีก 50 คน ผู้เข้าแข่งขันที่ตอบผิดในแต่ละข้อรอบใดๆ จะต้องตกรอบไป และเชิญดาราในช่วงต้นรายการเพื่อเล่นเกมทายใจดารา ผู้เข้าแข่งขันที่ยังเหลืออยู่จะได้รับเงินรางวัลที่สะสมมาแบ่งกันกลับบ้านไป
ช่วงต่าง ๆ ของรายการ
ช่วงต่าง ๆ ของรายการเกมพันหน้า จะแบ่งเป็น 4 ช่วงหลัก ๆ โดยจะเปลี่ยนแปลงตามรูปแบบของรายการและปีที่ออกอากาศ ดังนี้
เกมในเกมพันหน้า
ในส่วนของเกมการแข่งขันในรายการเกมพันหน้านั้น สามารถแบ่งได้เป็น 4 ยุคด้วยกัน คือ ยุคแรก (18 มกราคม 2544 - 7 กุมภาพันธ์ 2545) ยุคที่ 2 (14 กุมภาพันธ์ - 26 ธันวาคม 2545) ยุคที่ 3 (2 มกราคม - 29 พฤษภาคม 2546) และยุคสุดท้าย (1 มิถุนายน 2546 - มกราคม 2548) โดยในแต่ละยุคได้มีการปรับเปลี่ยนรูปแบบเกมในรายการอยู่เรื่อย ๆ รวมทั้งปรับฉากใหม่และเกมใหม่ในยุคสุดท้าย
เซียนพันหน้า, ตอบคำถามช่วงที่ 1
ในแต่ละสัปดาห์ก่อนที่จะเล่นเกม จะมีผู้เข้าแข่งขันจากทางบ้านที่สมัครมาร่วมเล่นเกมในรายการจำนวน 5 คน โดยทางรายการจะเรียกว่า "เซียนพันหน้า" หลังจากเซียนพันหน้าแนะนำตัวครบทั้ง 5 คนแล้ว ผู้เข้าแข่งขันจะต้องแย่งกันกดปุ่มไฟ เมื่อไฟติดที่ใคร ผู้เข้าแข่งขันจะได้สิทธิ์เลือกเซียนพันหน้าก่อน โดยทำแบบนี้จนครบ 3 คน และจากนั้นพิธีกรจะถามคำถามโดยมีคำถาม 5 ข้อ (ต่อมาแบ่งเป็นช่วงละ 4 ข้อ) ข้อละ 1 คะแนน โดยใน 1 ข้อ มีตัวเลือกให้เลือก 4 ตัวเลือก ผู้เข้าแข่งขันจะต้องแย่งกันกดปุ่มไฟ เมื่อไฟติดที่ใคร ผู้เข้าแข่งขันและเซียนพันหน้าจะได้สิทธิ์ในการตอบและอธิบายว่าทำไมถึงตอบตัวเลือกนี้ เมื่อตอบออกมาแล้ว เกจิอาจารย์จะเป็นผู้เฉลยคำตอบว่าคำตอบนี้ "ถูก" หรือ "ผิด" หากตอบถูกจะได้รับ 1 คะแนน หากตอบผิดจะไม่ได้คะแนนในข้อนี้ และเกจิอาจารย์จะเฉลยว่าตัวเลือกไหนเป็นตัวเลือกที่ถูกต้อง และเมื่อถึงข้อต่อไปผู้เข้าแข่งขันจะต้องแย่งกันกดปุ่มไฟอีกครั้ง ทำแบบนี้ไปเรื่อยๆ จนครบ 5 ข้อ และในระหว่างนั้นเซียนพันหน้าที่ไม่ได้ถูกเลือกอีก 2 คนจะทำหน้าที่เสนอตัวเองให้ดารารับเชิญเลือกเข้าไปเป็นที่ปรึกษาในการตอบ
ทั้งนี้หากหากต้องการเปลี่ยนตัวเซียนพันหน้าสามารถเปลี่ยนได้ 1 ครั้ง และไม่เสียคะแนนใด ๆ แต่ถ้าต้องการแลกตัวเซียนพันหน้ากับทีมอื่น จะต้องยกคะแนนให้ฝ่ายตรงข้ามตามที่ต้องการ เมื่อครบ 5 ข้อจะมีการเปิดป้ายเพื่อสะสมคะแนนในรอบที่ 1 ทีมใดได้คะแนนรวมน้อยที่สุดจะตกรอบทันที และได้รับเงินรางวัล 20,000 บาท
ตอบคำถามช่วงที่ 2
กติกา คือ คำถามในรอบนี้จะมี 3 ข้อ (ต่อมาคำถามจะเพิ่มเป็น 4 ข้อ) ข้อละ 2 คะแนน โดยในคำถาม 1 ข้อ จะมีตัวเลือกให้เลือก 4 ตัวเลือก โดยคำถามในรอบนี้จะยากกว่ารอบที่ 1 ซึ่งจะมีภาพประกอบ ภาพ VTR หรือจะเป็นการฟังเสียง โดยเฉพาะหมวดคำถามที่เกี่ยวกับสัตว์ ผู้เข้าแข่งขันจะต้องแย่งกันกดปุ่มไฟ เมื่อไฟติดที่ใคร ผู้เข้าแข่งขันและเซียนพันหน้าจะได้สิทธิในการตอบ เมื่อตอบแล้ว เกจิอาจารย์จะเป็นผู้เฉลยคำตอบ และเมื่อถึงข้อต่อไปผู้เข้าแข่งขันจะต้องแย่งกันกดปุ่มไฟอีกครั้ง ทำแบบนี้ไปเรื่อย ๆ จนครบ 3 ข้อ และเซียนพันหน้าท่านที่เหลืออีก 2 คนจะทำหน้าที่เสนอตัวเองให้ดารารับเชิญเลือกเข้าไปเป็นที่ปรึกษาในการตอบ ทั้งนี้หากหากต้องการเปลี่ยนตัวเซียนพันหน้า จะต้องเสียคะแนน 1 คะแนน และหากต้องการแลกตัวเซียนพันหน้ากับคู่อื่น จะต้องเสีย 1 คะแนนให้ฝ่ายตรงข้าม เมื่อครบ 3 ข้อจะมีการเปิดป้ายเพื่อสะสมคะแนน ทีมใดได้คะแนนรวมมากที่สุดจะเข้ารอบ Jackpot ทันที โดยมีเงินรางวัลสะสมเพื่อทบยอดกับรอบ Jackpot 40,000 บาท ส่วนทีมใดได้คะแนนรวมน้อยที่สุดจะได้รับเงินรางวัลคนละ 15,000 บาทรวมทั้งหมด 30,000 บาท และเซียนพันหน้าที่ยังเหลืออยู่ 2 ท่านจะได้รับเงินรางวัลคนละ 5,000 บาท
ละครพันหน้า
ในแต่ละสัปดาห์จะมีละคร 1 เรื่องจากนักแสดง 5 คน คือ เท่ง, ติ๊ก , นุ้ย , แดนนี่ และ กอบโชค (บางสัปดาห์จะมีนักแสดงรับเชิญที่มาแทนนักแสดงหลักที่ติดภารกิจอื่น ๆ) โดยละครในแต่ละสัปดาห์จะมีการปูเรื่องราวถึงหัวข้อที่จะเป็นคำถามในแต่ละสัปดาห์ และจะมีการเปิดตัวผู้เชี่ยวชาญในเรื่องราวที่จะเป็นหัวข้อคำถามในแต่ละสัปดาห์ ซึ่งทางรายการจะเรียกผู้เชี่ยวชาญเหล่านี้ว่า "เกจิอาจารย์" เป็นผู้ที่เชี่ยวชาญทางด้านใดด้านหนึ่ง เพื่อมาเป็นผู้วิเคราะห์ตัดสินและให้ข้อมูลความรู้แก่ผู้เข้าแข่งขัน จากนั้นพิธีกรจะพูดสรุปถึงสาขาอาชีพที่จะนำมาเป็นปัญหาประจำสัปดาห์ ในส่วนของละครนั้น ความยาวของละครในแต่ละตอนจะอยู่ที่ประมาณ 15 - 30 นาที แล้วแต่เรื่องที่จะนำมาแสดงกัน
ในแต่ละสัปดาห์จะมีละคร 1 เรื่องจากนักแสดง 5 คน คือ เท่ง, ติ๊ก , นุ้ย , แดนนี่ และ กอบโชค (บางสัปดาห์จะมีนักแสดงรับเชิญที่มาแทนนักแสดงหลักที่ติดภารกิจอื่น ๆ) โดยละครในแต่ละสัปดาห์จะมีการปูเรื่องราวต่าง ๆ และจะมีการเปิดตัวดารารับเชิญในแต่ละสัปดาห์ เพื่อที่จะไปเล่นในรอบพบญาติ ในส่วนของละครนั้น ความยาวของละครในแต่ละตอนจะอยู่ที่ประมาณ 15 - 30 นาที แล้วแต่เรื่องที่จะนำมาแสดงกัน
พบญาติ
ในเกมนี้เป็นเกมที่นำเกม แสบพบญาติ จากรายการ แสบคูณสอง มาเล่นอีกครั้ง โดยหลังจากเปิดตัวดารารับเชิญหลังจบละครพันหน้า ทางรายการจะเชิญบุคคลปริศนา ซึ่งอาจเป็นญาติหรือมีความเกี่ยวข้องกับดารารับเชิญ และทายว่า บุคคลปริศนาที่พามานั้น ชัวร์ หรือ มั่วนิ่ม
ตอบคำถามจากเกจิอาจารย์
กติกาในรอบนี้ คือ จะมีคำถาม 2 ข้อ โดยใน 1 ข้อ จะมีตัวเลือกให้เลือก 3 ตัวเลือก วิธีการตอบ คือ ดารารับเชิญจะตอบก่อนว่าตัวเลือกไหนที่เป็นตัวเลือกที่ถูกต้อง และจากนั้นผู้เข้าแข่งขันทางบ้าน 50 คนจะต้องเลือกนั่งอัฒจรรย์ โดยจะแบ่งเป็นฝั่งชัวร์และฝั่งมั่วนิ่ม โดยผู้เข้าแข่งขันจะต้องวิเคราะห์คำตอบของดารารับเชิญว่าคำตอบที่ดารารับเชิญตอบมานั้น ชัวร์ หรือ มั่วนิ่ม ซึ่งจะนับเป็นจำนวนคนที่ตอบว่า ชัวร์ กี่คน และ มั่วนิ่ม กี่คน จากนั้นเกจิอาจารย์จะเฉลยออกมาว่า คำตอบที่ดารารับเชิญตอบมานั้น ชัวร์ หรือ มั่วนิ่ม โดยผู้ที่ตอบถูกจะได้อยู่ต่อ ส่วนผู้ที่ตอบผิดจะต้องกลับบ้านไป ทั้งนี้ถ้าหากดารารับเชิญตอบถูก (เกจิอาจารย์เฉลยว่า ชัวร์) ดารารับเชิญจะได้รับเงินรางวัลพิเศษข้อละ 10,000 บาท
ทายใจดารา
กติกาในรอบนี้ คือ จะมีคำถาม 2 ข้อ โดยใน 1 ข้อ จะมีตัวเลือกให้เลือก 3 ตัวเลือก โดยแต่ละคำถามจะเป็นคำถามสถานการณ์จำลอง และจะต้องวิเคราะห์ว่า ในคำถามนี้ดารารับเชิญจะแก้สถานการณ์อย่างไร ผู้เข้าแข่งขันทางบ้านที่ยังอยู่จะต้องเลือกนั่งที่อัฒจรรย์หมายเลข 1, 2 และ 3 ซึ่งเป็นหมายเลขตัวเลือก จากนั้นดารารับเชิญจะเฉลยว่าตัวเลือกไหนที่เป็นตัวเลือกที่ถูกต้องและเป็นตัวเลือกที่ดารารับเชิญเลือกแก้ไขสถานการณ์นั้น โดยผู้ที่ตอบถูกจะได้อยู่ต่อ ส่วนผู้ที่ตอบผิดจะต้องกลับบ้านไป ทั้งนี้ผู้เข้าแข่งขันทางบ้านที่ยังเหลืออยู่จนถึงจบรายการ จะได้รับเงินรางวัลที่สะสมมาทั้ง 3 รอบแบ่งกันกลับบ้านไป
รอบสะสมเงินรางวัล
สำหรับรอบสะสมเงินรางวัลนั้นจะมี 3 รอบด้วยกันโดยเป็นเงินรางวัลสำหรับผู้เข้าแข่งขันทางบ้านที่เหลืออยู่จนถึงรอบสุดท้าย โดยเงินรางวัลนั้นจะนำไปทบยอดทั้ง 3 รอบ และผู้เข้าแข่งขันที่เหลือก็จะแบ่งเงินรางวัลที่สะสมได้กันไป
ตามล่าหา ICI
ในเกมนี้จะคล้ายกับเกมตามล่าเอเลี่ยนในรอบสะสมทองคำของรายการเกมจารชน ปี 2541 - 2543 โดยผู้สนับสนุนหลักในรอบนี้ คือ ผลิตภัณฑ์สี ICI DULUX กติกา คือ จะมีแผ่นป้ายของผู้สนับสนุนรายการทั้งหมด 12 แผ่นป้าย ซึ่งจะแบ่งเป็นแผ่นป้ายคุณสมบัติของผลิตภัณฑ์สี ICI DULUX 4 แผ่นป้าย และแผ่นป้ายผลิตภัณฑ์สี ICI DULUX เปล่า ๆ อีก 8 แผ่นป้าย โดยจะมีเงินรางวัลเริ่มต้นที่ 50,000 บาท ดารารับเชิญจะต้องเปิดแผ่นป้ายเพื่อหาแผ่นป้ายคุณสมบัติของผลิตภัณฑ์สี ICI DULUX ให้ครบทั้ง 4 แผ่นป้าย แต่ถ้าเปิดเจอแผ่นป้าย ICI DULUX เปล่า ๆ เงินรางวัลจะถูกหักออกแผ่นป้ายละ 5,000 บาท โดยดารารับเชิญจะต้องเปิดแผ่นป้ายไปเรื่อย ๆ จนกว่าจะเจอแผ่นป้ายคุณสมบัติของผลิตภัณฑ์สี ICI DULUX ครบทั้ง 4 แผ่นป้าย หากสามารถเปิดเจอครบ 4 แผ่นป้าย เกมจะจบลง และนับตามจำนวนที่เปิดเจอแผ่นป้ายไอซีไอ ดูลักซ์ เปล่า ๆ และหักออกไปแผ่นป้ายละ 5,000 บาท แต่ถ้าหากเปิดเจอแผ่นป้ายคุณสมบัติของผลิตภัณฑ์สี ICI DULUX ครบทั้ง 4 แผ่นป้าย โดยที่ไม่เจอแผ่นป้าย ICI DULUX เปล่า ๆ เลย จะได้รับเงินรางวัลสะสม 50,000 บาท เกมนี้ถูกใช้ในช่วงปี 2546 - 2548
เปา ที่สุดของความสะอาด
ในเกมนี้จะคล้ายกับเกมสลับตำแหน่งในรอบสะสมเงินรางวัล 1,000,000 บาท ของรายการ ชิงร้อยชิงล้าน ชะชะช่า ในปี 2542 โดยผู้สนับสนุนหลักในรอบนี้ คือ ผงซักฟอก เปา กติกา คือ จะมีแผ่นป้ายของผู้สนับสนุนรายการทั้งหมด 12 แผ่นป้าย ซึ่งจะแบ่งเป็นแผ่นป้ายผงซักฟอกเปา 3 ชนิด คือ เปา คัลเลอร์ (สีม่วง), เปา ซอฟท์ (สีชมพู) และ เปา ยูวีไวท์ (สีส้ม) ชนิดละ 4 แผ่นป้าย โดยเลือกมาทีละ 1 แผ่นป้าย แผ่นป้ายแรกไม่ว่าจะเป็นผงซักฟอกชนิดอะไรก็ตาม จะได้รับเงินรางวัลสะสมแผ่นป้ายละ 5,000 บาท แล้วป้ายต่อไปต้องสลับไปเป็นอีกชนิดเท่านั้น ถ้าสลับกับป้ายก่อนหน้านั้นจะได้รับเงินรางวัลสะสมแผ่นป้ายละ 5,000 บาท ถ้าซ้ำกับป้ายก่อนหน้านั้น จะไม่ได้รับเงินรางวัลสะสมเพิ่ม ทั้งนี้ถ้าหากสลับกันครบทั้ง 12 แผ่นป้ายจะได้รับเงินรางวัลสะสม 100,000 บาท เกมนี้ถูกใช้ในช่วงปี 2546 - 2548
ครบ 4 สี เฮรับโชค
ในเกมนี้จะคล้ายกับเกมปริศนาแฟนต้าของรายการ ผึ้งน้อยสเปซเรสคิว 2001 และเกมโคลนนิ่งเอเลี่ยน ของรายการ เกมจารชน โดยผู้สนับสนุนหลักในรอบนี้ คือ บะหมี่กึ่งสำเร็จรูปไวไว กติกา คือ จะมีแผ่นป้ายของผู้สนับสนุนรายการ 12 แผ่นป้าย ซึ่งจะแบ่งเป็นแผ่นป้ายบะหมี่กึ่งสำเร็จรูปไวไว 4 สี คือ สีแดง, สีเขียว , สีส้ม และสีน้ำเงิน สีละ 3 แผ่นป้าย โดยจะให้ผู้เข้าแข่งขันทางบ้านทายสีของแผ่นป้าย หากทายสีถูกใน 1 แผ่นป้าย จะได้รับเงินรางวัลสะสมแผ่นป้ายละ 5,000 บาท ถ้าหากทายสีผิด ะไม่ได้รับเงินรางวัลสะสมเพิ่ม แต่ถ้าทายถูกครบ 12 แผ่นป้าย จะได้เงินรางวัลสะสม 100,000 บาท
รอบเปิดป้ายคะแนน
ในเกมนี้เป็นการตัดสินหาผู้เข้าแข่งขันที่ตกรอบในรอบที่ 1 และผู้เข้ารอบ Jackpot ในรอบที่ 2 โดยจะมีแผ่นป้ายของผู้สนับสนุนรายการ 12 แผ่นป้าย โดยในรอบที่ 1 จะมีคะแนน 1, 2 และ 3 คะแนน อย่างละ 4 แผ่นป้าย ส่วนในรอบที่ 2 จะมีคะแนน 0 - 5 คะแนน อย่างละ 2 แผ่นป้าย โดยผู้สนับสนุนหลักในรอบนี้ คือ เครื่องดื่มลิโพ (ในช่วงปลายปี 2544 ผู้สนับสนุนหลักในรอบที่ 2 คือ สบู่พฤกษานกแก้ว ต่อมาเป็น ยูบีซี) โดยแต่ละทีมจะได้เลือกเปิดแผ่นป้าย 1 แผ่นป้ายเพื่อสะสมคะแนน โดยนำคะแนนที่ได้ไปรวมกับคะแนนที่มีอยู่ สำหรับในรอบที่ 1 ผู้ที่เปิดได้คะแนนรวมน้อยที่สุดจะตกรอบไป และได้รับเงินรางวัล 20,000 บาทกลับบ้าน ส่วนในรอบที่ 2 ผู้ที่เปิดได้คะแนนรวมมากที่สุดจะเข้ารอบ Jackpot ทันที ส่วนผู้ที่เปิดได้คะแนนรวมน้อยที่สุดจะตกรอบทันทีและได้รับเงินรางวัล 30,000 บาทกลับบ้าน แต่ถ้าหากมีผลรวมคะแนนเท่ากัน พิธีกรจะให้เปิดอีกทีมละ 1 แผ่นป้ายเป็นคะแนนวัดดวง หรือจนกว่าจะมีผู้ที่มีคะแนนสูงสุด
ต่อมาเปลี่ยนเป็นมีคะแนน 0 - 5 ในรอบที่ 1 อย่างละ 2 แผ่นป้าย ผู้เข้าแข่งขันเลือก 1 แผ่นป้ายเพื่อสะสมคะแนน โดยคะแนนที่ได้ไปรวมกับคะแนนที่มีอยู่ ผู้ที่มีคะแนนน้อยที่สุดจะต้องตกรอบไป แต่ถ้าหากมีผลรวมคะแนนเท่ากัน พิธีกรจะให้เปิดอีกคนละ 1 แผ่นป้ายเป็นคะแนนวัดดวง หรือจนกว่าจะได้ผู้ที่มีคะแนนสูงสุด ผู้ที่ตกรอบแรกจะได้เงินรางวัล 10,000 บาท ส่วนในรอบที่ 2 ผู้ที่ตกรอบจะได้เงินรางวัล 15,000 บาท
ต่อมาในช่วงวันที่ 2 มกราคม 2546 ยุคที่มี ไดอาน่า จงจินตนาการ เป็นพิธีกร ได้เปลี่ยนรอบเปิดป้ายคะแนนเป็นการตัดสินหาผู้เข้าแข่งขัน 1 คน ที่จะได้รับเงินรางวัลที่สะสมมาจากรอบสะสมเงินรางวัลทั้งหมด โดยมีแผ่นป้ายของผู้สนับสนุนรายการ 12 แผ่นป้าย โดยจะมีแผ่นป้ายเครื่องหมายลบ (-) หมายความว่า คะแนนที่สะสมมาจะถูกติดลบ จนถึง 20 ซึ่งในแต่ละสัปดาห์ในแต่ละแผ่นป้าย คะแนนจะมีไม่เท่ากัน แต่แผ่นป้ายเครื่องหมายลบ (-) จะมีอยู่ 2 แผ่นป้าย โดยผู้สนับสนุนหลักในรอบนี้ คือ เครือข่ายโทรศัพท์ วัน-ทู-คอล โดยผู้ที่มีคะแนนสะสมมากที่สุดจะได้เลือกเปิด 2 แผ่นป้าย ส่วนผู้ที่มีคะแนนรองลงมาจะได้เลือกเปิดคนละ 1 แผ่นป้าย ในรอบนี้ผู้ที่เปิดได้คะแนนมากที่สุดจะได้รับเงินรางวัลที่สะสมมาทั้งหมดทันที ส่วนอีก 2 ท่านจะได้รับเงินรางวัลคนละ 10,000 บาทจากผู้สนับสนุนรายการ
รอบสุดท้าย
รอบสุดท้าย (Jackpot) ของรายการเกมพันหน้า กติกา คือ จะมีแผ่นป้ายของผู้สนับสนุนรายการ 12 แผ่นป้าย ในแต่ละแผ่นป้ายจะมีเลข 1 - 12 อย่างละ 1 แผ่นป้าย ผู้เข้าแข่งขันจะต้องเลือกเปิดแผ่นป้ายเรียงตัวเลขจากน้อยไปมาก โดยจะมีเงินรางวัลเริ่มต้นที่ 40,000 บาท (ต่อมาจะให้เลือกมา 6 แผ่นป้าย ซึ่งจะให้เลือกลักษณะเดียวกันกับรอบสุดท้ายของรายการ แสบคูณสอง) เมื่อผู้เข้าแข่งขันเปิดแผ่นป้ายแรกได้จำนวนตัวเลขเท่าใดจะได้รับเงินรางวัลแผ่นป้ายละ 20,000 บาท ป้ายต่อไปต้องมากกว่าป้ายก่อนหน้านี้เท่านั้น (เช่นหากเปิดได้ป้ายแรกเป็น 7 ป้ายต่อไปต้องเท่ากับ 8 หรือมากกว่า) ถ้าหากมากกว่าแผ่นป้ายก่อนหน้าจะได้รับเงินรางวัลครั้งละ 20,000 บาท แต่ถ้าหากน้อยกว่าก่อนหน้านี้ เกมจะหยุดลงทันทีและได้เงินรางวัลตามที่สะสมไว้ ทั้งนี้บางครั้งพิธีกรก็จะเปิดแผ่นป้ายแถมเพื่อมอบเงินรางวัลเพิ่มให้อีก 20,000 บาทหรือแล้วแต่ความประสงค์ของผู้เข้าแข่งขัน ทั้งนี้หากผู้เข้าแข่งขันสามารถเปิดแผ่นป้ายเรียงตัวเลขจากน้อยไปหามากได้ครบ 6 แผ่นป้าย จะได้รับเงินรางวัล 2,000,000 บาทโดยจะแบ่งเป็น 2 ส่วน ส่วนละ 1,000,000 บาทกับผู้เข้าแข่งขันและผู้โชคดีจากทางบ้านที่มาจากการจับฉลากราคาของผู้สนับสนุนรายการที่ผู้ชมทางบ้านส่งมาร่วมสนุกนั่นเอง ต่อมาตั้งแต่เดือนกุมภาพันธ์ 2545 จะมีเงินรางวัลเริ่มต้นที่ 20,000 บาท (ผู้สนับสนุนหลักในการชิงโชค คือ ผลิตภัณฑ์น่ารัก ต่อมาเป็นสบู่นกแก้วและกาแฟกระป๋องเบอร์ดี้)
นอกจากนี้ผู้โชคดีทางบ้านจะได้รับทองคำหนัก 2 บาท และผลิตภัณฑ์ของผู้สนับสนุนรายการจำนวน 1 เซ็ท และทุก ๆ 3 เดือน จะมีการแจกรางวัลเป็นตู้เย็นจำนวน 10 เครื่อง แต่ถ้าภายใน 6 เดือน JACKPOT ไม่แตก จะมีการจับชิ้นส่วนของผู้ชมทางบ้านที่ส่งมาร่วมสนุก หากจับขึ้นมาเป็นชื่อใคร จะได้รับรางวัลเป็นทองคำหนัก 1 กิโลกรัม และต่อมาเงินรางวัลลดเหลือ 1,000,000 บาท และยุติการจับชิ้นส่วนของผู้ชมทางบ้าน โดยในยุคนี้มีผู้ทำ Jackpot แตกคนเดียว คือ กรรชัย กำเนิดพลอย ในวันที่ 19 เมษายน พ.ศ. 2544 โดยรูปแบบนี้ใช้ตั้งแต่เดือนมกราคม 2544 - ธันวาคม 2545
การผลิตวีซีดี
ในรายการ เกมพันหน้า ได้มีการผลิตวีซีดี โดยจะใช้ชื่อชุดว่า "ละครตลก.. ฮา สนั่นเมือง" ซึ่งจะรวมละครพันหน้า ตั้งแต่ปี 2544 - 2547 ชุดละ 3 ตอน โดยผู้ผลิตและผู้ถือลิขสิทธิ์คือ บริษัท อีวีเอส เอ็นเตอร์เทนเม้นท์ จำกัด เช่นเดียวกับรายการ ชิงร้อยชิงล้าน ชะชะช่า และ แสบคูณสอง
ป้อมชยครห์
ป้อมชยครห์ (ราชสถานและजयगढ़ क़िला; Jaigarh Fort) ตั้งอยู่บริเวณเชิงเขาชีลกาทีลา (เขาแห่งอินทรี) ซึ่งเป็นส่วนหนึ่งของเทือกเขาอะระวัลลี โดยตั้งอยู่สูงเหนือกว่าป้อมอาเมร์ ซึ่งเบื้องล่างนั้นเป็นทะเลสาบเมาตา ซึ่งใกล้กับเมืองอาเมร์ ชานเมืองชัยปุระ ในรัฐราชสถาน ประเทศอินเดีย สร้างโดยมหาราชาสะหวายจัย สิงห์ที่ 2 ในปีค.ศ. 1726 เพื่อใช้สำหรับอารักขาป้อมอาเมร์ และพระราชวังอาเมร์ซึ่งตั้งอยู่ภายในอันเป็นพระราชฐานของพระองค์
ป้อมแห่งนี้มีการออกแบบทางโครงสร้างสถาปัตยกรรมที่คล้ายคลึงกับป้อมอาเมร์ และยังนิยมเรียกกันว่า "ป้อมชัย" (ป้อมแห่งชัยชนะ) ซึ่งกินความยาวรวม 3 km ทางด้านทิศเหนือจรดใต้ และกว้างประมาณ 1 km ในป้อมแห่งนี้เป็นที่ตั้งของปืนใหญ่ "ชัยวนา" (Jaivana) ซึ่งมีน้ำหนักถึง 50 ตัน ซึ่งได้ทำการหลอมโลหะและผลิตภายในป้อมแห่งนี้ โดยในขณะที่สร้างนั้นถือเป็นปืนใหญ่ที่มีขนาดใหญ่ที่สุดในโลกซึ่งมีล้อสามารถเคลื่อนย้ายได้ ภายในป้อม มีสวนที่ตกแต่งอย่างสวยงาม และหมู่พระตำหนักซึ่งประกอบด้วย "ลักษมีวิลาส" (Laxmi Vilas), "ลลิตมนเทียร" (Lalit Mandir), "วิลาสมนเทียร" (Vilas Mandir) และ "อารามมนเทียร" (Aram Mandir) ซึ่งใช้สำหรับสมาชิกพระราชวงศ์เวลาเสด็จมาประทับที่ป้อมแห่งนี้ นอกจากนี้ยังพบ "ศุภัตนิวาส" (Shubhat Niwas) ซึ่งเป็นโถงสำหรับรวมพล โรงงานผลิตอาวุธ และพิพิธภัณฑ์   ป้อมชยครห์ และป้อมอาเมร์นั้นเชื่อมต่อกันด้วยทางเดินลับใต้ดิน จึงมักถือว่าป้อมทั้งสองนี้เป็นสถานที่เดียวกัน
แม่ศรีไพร
แม่ศรีไพร เป็นภาพยนตร์ไทยที่ออกฉายในปี พ.ศ. 2514 กำกับโดยวิจิตร คุณาวุฒิ(คุณาวุฒิ) สร้างจากบทประพันธ์แนวชีวิตเรื่อง ธาตุดิน ของมาลัย ชูพินิจ โดยใช้นามปากกาว่า "เรียมเอง" โดยก่อนหน้านี้เคยสร้างเป็นภาพยนตร์ 16 มม. มาแล้วในชื่อ ธาตุโลกีย์ นำแสดงโดย โชติ สโมสร, พัชรินทร์ ตาบุรี ฉายในปี พ.ศ. 2499
โดยเป็นภาพยนตร์เรื่องแรกของคุณาวุฒิที่ถ่ายทำด้วยระบบสี 35 มม. เสียงในฟิล์ม นำแสดงโดย เพชรา เชาวราษฎร์ นาท ภูวนัย สะอาด เปี่ยมพงศ์สานต์ เมตตา รุ่งรัตน์ กิ่งดาว จันทร์สวัสดิ์ สมัย อ่อนวงศ์ พนม นพพร สังข์ทอง สีใส สุเทพ สีใส และได้รับเกียรติจาก หม่อมราชวงศ์ถนัดศรี สวัสดิวัตน์ มาร่วมแสดงด้วย
ภาพยนตร์เรื่องนี้ มีเพลงประกอบหลายเพลง โดยมากออกไปทางลูกทุ่ง เช่นเพลง "ชะนีโหย" ขับร้องโดย สมัย อ่อนวงศ์ ต่อมามีการสร้างเป็นละครโทรทัศน์ โดยมี พนม นพพร ผู้ร่วมแสดงในยุคภาพยนตร์ มาเป็นผู้อำนวยการสร้าง และกำกับการแสดง ถึงสองครั้ง คือในปี พ.ศ. 2539 ออกอากาศทางช่อง 3 นำแสดงโดย ยุทธพิชัย ชาญเลขา สายธาร นิยมการณ์ และในปี พ.ศ. 2553 ออกอากาศทางช่อง 7 สี นำแสดงโดย อัษฎาวุธ เหลืองสุนทร จีรนันท์ มะโนแจ่ม โดยนักแสดงคนเดียวที่ร่วมแสดงตั้งแต่ยุคภาพยนตร์ จนถึงละครครั้งแรกและครั้งล่าสุด คือ สุเทพ สีใส
กันดั้มบิลด์ไฟท์เตอร์
กันดั้มบิลด์ไฟท์เตอร์ (Gundam Build Fighters) เป็นผลงานซีรีส์ กันดั้ม ลำดับที่ 13 ของบริษัท ซันไรส์ เริ่มออกอากาศครั้งแรกในประเทศญี่ปุ่น ตั้งแต่วันที่ 7 ตุลาคม 2556 จนถึงถึงวันที่ 31 มีนาคม 2557 รวมทั้งสิ้น 25 ตอน
ในประเทศไทยได้ฉายทางโทรทัศน์ช่อง โมเดิร์นไนน์ ทีวี และยังฉายผ่านทางระบบอินเทอร์เน็ตทาง DexChannel โดย DEX
ภาคต่อจะออกอากาศในเดือนตุลาคมของปี พ.ศ. 2557 ในชื่อ กันดั้มบิลด์ไฟท์เตอร์ไทร์
เรื่องย่อ
อิโอริ เซย์ เด็กหนุ่มผู้ใฝ่ฝันจะเป็น กันพลาไฟท์เตอร์ ที่เก่งกาจเหมือนพ่อของเขา แม้ว่าเขาจะมีความสามารถในการแต่งกันพลาทว่าเขากลับมีทักษะการต่อสู้น้อยกว่าที่จะไปแข่งกับใครได้ กระทั่งวันหนึ่ง เซย์ ได้ช่วยเหลือเด็กหนุ่มปริศนานามว่า เรย์จิ โดยบังเอิญ ซึ่ง เรย์จิ ได้มอบอัญมณีและสัญญากับเซย์ว่า เขาจะมาช่วยเมื่อเซย์ต้องการ ทั้งสองได้ร่วมมือกันในการแข่งขันและชิงชัยศึกกันพลาแบทเทิลพร้อมด้วย บิลด์สไตรส์กันดั้ม ที่เซย์เป็นผู้ออกแบบ
ลวง (ฮาร์ลาน โคเบน)
ลวง (Missing You) เป็นนวนิยายแนวลึกลับ เขียนโดยฮาร์ลาน โคเบน ตีพิมพ์ครั้งแรกโดยสำนักพิมพ์ Dutton เมื่อเดือนมีนาคม ค.ศ. 2014 ฉบับภาษาไทย แปลโดยมณฑารัตน์ ทรงเผ่า ตีพิมพ์ในเดือนมีนาคม ค.ศ. 2015 โดยแพรวสำนักพิมพ์
เรื่องย่อ
แคท โดโนแวน สูญเสียคนรักไปเมื่อ 18 ปีก่อน ถ้าเขาหายแล้วหายเลย เธอคงไม่แปลกใจมากไปกว่าเดิม แต่นี่เขากลับมีตัวตนอยู่ในเว็บไซต์หาคู่ ที่น่าประหลาดคือ เขาเหมือนจะจำอะไรระหว่างทั้งคู่ไม่ได้เลย นอกจากนั้นคดีฆาตกรรมของพ่อเธอก็ยังเป็นที่สงสัยมาตลอด ขณะนี้คนลงมือกำลังจะตาย เธอไม่เคยเชื่อว่าเขาเป็นคนทำจริง มันต้องมีอะไรมากกว่านั้น และถ้าเขาตาย ความลับจะตายไปกับเขาด้วย เรื่องราวเริ่มใกล้ตัวแคทเข้ามาเรื่อยๆ มีอะไรบางอย่างที่ค้างคา และมันต้องได้รับการคลี่คลาย
ภาษาลาโนะห์
ภาษาลาโนะห์ (Lanoh language) มีผู้พูดในมาเลเซีย 220 คน (พ.ศ. 2543) พบในรัฐเปรักตอนกลางค่อนไปทางเหนือ จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสเลียน
อ้างอิง
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บลูอาร์ไคฟ์
การพัฒนา
Yostar ได้ประกาศที่จะเปิดตัวเกมบนมือถือในเดือนกรกฎาคม พ.ศ. 2563 ตอนแรกมีกำหนดการเปิดตัวในปี พ.ศ. 2563 ต่อมาถูกย้ายมาเป็นวันที่ 4 กุมภาพันธ์ พ.ศ. 2564 ตัวเกมที่เป็นเวอร์ชั่นภาษาอังกฤษมีการประกาศในเดือนสิงหาคม พ.ศ. 2564 ตัวเกมมีผู้ลงทะเบียนล่วงหน้ามากกว่า 1 ล้านราย ก่อนการเปิดตัว บลูอาร์ไคฟ์เปิดตัวพร้อมกันทั่วโลกในวันที่ 8 พฤศจิกายน พ.ศ. 2564 โดย เน็กซอน
อนิเมะ
เมื่อวันที่ 22 มกราคม พ.ศ. 2566 บัญชีทวิตเตอร์ทางการมีการประกาศทำเป็นอนิเมะ
จือจื้อทงเจี้ยน
จือจื้อทงเจี้ยน เป็นงานอ้างอิงบุกเบิกของประวัติศาสตร์นิพนธ์จีน รวบรวมเสร็จในปี ค.ศ. 1084 ในยุคราชวงศ์ซ่งเหนือในรูปแบบบันทึกเหตุการณ์ที่บันทึกประวัติศาสตร์จีนตั้งแต่ 403 ปีก่อนคริสตกาลถึง ค.ศ. 959 ครอบคลุมยุคสมัยของ 16 ราชวงศ์และกินช่วงเวลาเกือบ 1,400 ปี บันทึกหลักจัดเป็น 294 ม้วนตำรา (เจฺวี่ยน เทียบเท่ากับ "บท" ของหนังสือ) มีตัวอักษรจีนทั้งหมดประมาณ 3 ล้านตัว
ในปี ค.ศ. 1065 จักรพรรดิซ่งอิงจงมีรับสั่งให้ขุนนางชื่อซือหม่า กวาง (ค.ศ. 1019–1086) เป็นผู้นำโครงการในการรวบรวมข้อมูลประวัติศาสตร์ของจีน พระราชทานทุนและอำนาจในการแต่งตั้งเจ้าหน้าที่ของตนเองแก่ซือหม่า กวาง ซือหม่า กวางและคณะใช้เวลา 19 ปีในการทำงานจนสำเร็จลุล่วง และนำบันทึกประวัติศาสตร์จือจื้อทงเจี้ยนขึ้นถวายจักรพรรดิซ่งเฉินจง (ผู้ขึ้นครองราชย์ถัดจากจักรพรรดิซ่งอิงจง) ในปี ค.ศ. 1084 จือจื้อทงเจี้ยนได้รับการตอบรับเป็นอย่างดี และมีอิทธิพลอย่างมากต่อทั้งนักวิชาการและในระดับสาธารณชน
วัดมงคลพุการาม
วัดมงคลพุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองสี่ อำเภอคลองหลวง จังหวัดปทุมธานี มีที่ดินตั้งวัดเนื้อที่ 7 ไร่ 2 งาน 80 ตารางวา
วัดมงคลพุการามได้รับอนุญาตสร้างวัดเมื่อวันที่ 1 พฤษภาคม พ.ศ. 2493 โดยมีนายมงคล ชวดท่าข้าม ถวายที่ดินสร้างวัด 1 ไร่ 2 งาน 80 ตารางวา นายพุก ขาวแดง ถวายที่ดิน 5 ไร่ 2 งาน ร่วมกับนายต่วน แสงสี นายรัก นายมาด กรุดปทุม ดำเนินการสร้างวัด กระทรวงศึกษาธิการประกาศตั้งวัดที่ถูกต้องตามกฎหมายเมื่อวันที่ 17 ธันวาคม พ.ศ. 2505 โดยคณะสังฆมนตรีขนานนามว่า "วัดมงคลพุการาม" ชาวบ้านนิยมเรียกว่า วัดใหม่ วัดได้รับพระราชทานวิสุงคามสีมาเมื่อวันที่ 26 มีนาคม พ.ศ. 2513 พระครูใบฎีกาผล เจ้าอาวาสวัดพรหมวงศาราม พญาไท ซึ่งเคยจำพรรษาที่วัดนี้ ได้ชักชวนผู้มีจิตศรัทธาร่วมกันสร้างอุโบสถ 1 หลัง ภายในวัดยังมีโรงเรียนระดับประถมศึกษา
อาคารเสนาสนะในวัด ได้แก่ อุโบสถกว้าง 6 เมตร ยาว 24 เมตร เป็นคอนกรีตเสริมเหล็ก ศาลาการเปรียญกว้าง 10 เมตร ยาว 18 เมตร เป็นอาคารไม้ กุฏิสงฆ์จำนวน 7 หลัง เป็นอาคารไม้ หอระฆังกว้าง 3 เมตร สูง 6.5 เมตร และมีสุสาน
โครงการเป็ดน้อยสีเหลือง
โครงการเป็ดน้อยสีเหลือง (Little Yellow Duck Project) เป็นโครงการระดับนานาชาติที่ตั้งอยู่ในสหราชอาณาจักรซึ่งเริ่มต้นใน ค.ศ. 2014 เพื่อปลุกจิตสำนึกถึงความจำเป็นในการบริจาคอวัยวะ, เซลล์ต้นกำเนิด และผู้บริจาคโลหิต รวมทั้งเพื่อส่งเสริมการสุ่มแสดงน้ำใจเล็ก ๆ น้อย ๆ ผู้เข้าร่วมจะได้รับเชิญให้ถัก, ถักโครเชต์ หรือทำเป็ดสีเหลืองตัวเล็ก ๆ แล้วทิ้งไว้ในที่สาธารณะที่คนแปลกหน้าจะได้พบ ซึ่งเป็ดแต่ละตัวมีป้ายแนะนำโครงการ โดยมักตั้งชื่อเป็ด และสนับสนุนให้ผู้ค้นหาลงบันทึกเปิดเว็บไซต์ของโครงการ ที่นั่น พวกเขาสามารถบันทึกการค้นพบเป็ด และเรียนรู้เพิ่มเติมเกี่ยวกับความต้องการอวัยวะ, เซลล์ต้นกำเนิด และผู้บริจาคโลหิต รวมถึงวิธีที่จะเป็นหนึ่งในนั้น
โครงการนี้เริ่มต้นโดยเอ็มมา แฮร์ริส สตรีชาวอังกฤษเพื่อรำลึกถึงแคลร์ คริกแชงก์ เพื่อนของเธอ ที่เสียชีวิตจากซิสติก ไฟโบรซิส ในวัย 26 ปี เมื่อวันที่ 15 เมษายน ค.ศ. 2013 ขณะรอการปลูกถ่ายปอดคู่ ซึ่งคริกแชงก์ได้สะสมเป็ดยางในช่วงชีวิตของเธอ และนี่เป็นแรงบันดาลใจให้แก่โครงการ โดยได้รับการรายงานข่าวจากสื่อต่างประเทศรวมถึงงานหัตถกรรมบล็อกและเว็บไซต์, นิตยสารการถัก และรายการวิทยุของออสเตรเลีย
โครงการนี้เปิดตัวเมื่อวันที่ 15 เมษายน ค.ศ. 2014 ซึ่งเป็นวันครบรอบปีแรกของการเสียชีวิตของคริกแชงก์ และเมื่อวันที่ 27 พฤษภาคม ค.ศ. 2020 ผู้ค้นพบใน 106 ประเทศได้ลงบันทึกเป็ด 12,265 ตัว
ภาษาชวงทา
ภาษาชวงทา (Chaungtha language) มีผู้พูดในพม่าทั้งหมด 122,000 คน (พ.ศ. 2526) จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาพม่า-โลโล สาขาย่อยพม่า ใกล้เคียงกับภาษาพม่า เขียนด้วยอักษรพม่า
งานประกาศผลรางวัลออสการ์ ครั้งที่ 11
งานประกาศผลรางวัลออสการ์ ครั้งที่ 11 จัดขึ้นเมื่อวันที่ 23 กุมภาพันธ์ ค.ศ. 1939 ที่ Biltmore Bowl, Biltmore Hotel ลอสแอนเจลิส
รางวัล
ผู้ที่ได้รับรางวัลจะแสดงในรูปแบบตัวหนา
Best Performance By An Actor In A Leading Role
Louise Treadwell ภรรยาของ Spencer Tracy เป็นตัวแทนขึ้นรับรางวัล
Best Performance by An Actress In A Leading Role
วันที่ 19 กรกฎาคม ค.ศ. 2001 Steven Spielberg ได้ซื้อรูปปั้นรางวัลของ Bette Davis จากงานประมูลของ Christie แล้วคืนให้กับอคาเดมี เพื่อป้องกันการใช้ประโยชน์ทางการค้าอย่างไม่ถูกต้อง นับเป็นครั้งที่ 2 ในรอบ 5 ปีแล้วที่เขาทำเช่นนี้
Best Writing, Screenplay
George Bernard Shaw ไม่ขึ้นรับรางวัล เนื่องจากไม่พอใจที่ Lloyd C. Douglas ซึ่งเป็นผู้ประกาศรางวัลกล่าวแบบติดตลกว่า "บทภาพยนตร์ของคุณ Shaw ช่างเหมือนเดิมกับเมื่อสามพันปีก่อนเลยนะครับ" George กล่าวว่าในภายหลังว่า "มันเหมือนกับพวกเขามอบรางวัลให้เพื่อประชดผม เสมือนว่าพวกเขาไม่เคยเห็นผลงานของผมมาก่อน ซึ่งมันก็คงจะเป็นอย่างนั้นจริงๆ พวกเขาน่าจะเอารางวัลนั้นไปมอบให้กับพระเจ้าจอร์จในฐานะที่ทรงเป็นกษัตริย์อังกฤษนะ" เมื่อ George Bernard Shaw เสียชีวิต บ้านของเขาที่ Ayot St Lawrence ประเทศอังกฤษ ได้เปลี่ยนเป็นพิพิธภัณฑ์ รูปปั้นออสการ์ของเขาอยู่ในสภาพที่ไม่ได้รับการดูแล หัวหน้าผู้ดูแลพิพิธภัณฑ์กล่าวว่า ในอดีต George ใช้เป็นที่คั่นประตู แต่ปัจจุบันรูปปั้นรางวัลนั้นได้รับการซ่อมแซมให้มีสภาพดีและจัดแสดงที่พิพิธภัณฑ์ดังกล่าว
โครงกระดูกรยางค์
โครงกระดูกรยางค์ (appendicular skeleton) เป็นชุดของกระดูกที่ประกอบด้วยกระดูกในร่างกายมนุษย์จำนวน 126 ชิ้นซึ่งทำหน้าที่ในการเคลื่อนไหวและปกป้องอวัยวะในการย่อยอาหาร ขับถ่าย และสืบพันธุ์ คำว่า รยางค์ หมายความถึงโครงสร้างยื่นออกจากโครงสร้างหลักของร่างกายมนุษย์ เช่น รยางค์บน (upper extremities) และ รยางค์ล่าง (lower extremities)
องค์ประกอบหลัก
โครงกระดูกรยางค์ประกอบด้วยบริเวณหลักๆ 6 ส่วน ได้แก่
โครงกระดูกรยางค์และโครงกระดูกแกนรวมกันเป็นโครงกระดูกมนุษย์
อสรพิษ
อสรพิษ เป็นละครโทรทัศน์ไทยแนวดราม่า-แฟนตาซี ผลิตโดย เดอะ วัน เอ็นเตอร์ไพรส์ จากบทประพันธ์ของ บุตรรัตน์ บุตรพรม และบทโทรทัศน์ของ นิพนธ์ ผิวเณร นำแสดงโดย วรรณรท สนธิไชย, นรภัทร วิไลพันธุ์, นัตยา ทองเสน, ชลิตา ส่วนเสน่ห์, กนกฉัตร มรรยาทอ่อน, ภูศิลป์ วารินรักษ์
งานสร้าง
ฉากเปิดของเรื่อง ถ่ายทำที่ปราสาทเมืองต่ำ จังหวัดบุรีรัมย์ ถ่ายทำนาน 2 วัน โดยมีนักแสดงและทีมงานกว่า 70 ชีวิต และนักแสดงทุกคนแต่งองค์ทรงเครื่องด้วยชุดไทยโบราณสีทองเหลือง โดยนัตยา ได้เข้าเรียนรำกับครูมืออาชีพ ซึ่งก่อนเริ่มถ่ายจริง
แคว้นโวลอกดา
แคว้นโวลอกดา (Вологодская область) เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองโวลอกดา มีประชากร 1,202,444 คนจากการสำรวจสำมะโนประชากร พ.ศ. 2553 เมืองที่ใหญ่ที่สุดคือ เชเรโปเวตส์ ซึ่งเป็นที่ตั้งของโรงงานโลหะวิทยาเซเวอร์สทัล ซึ่งเป็นองค์กรอุตสาหกรรมที่ใหญ่ที่สุดในแคว้น
ภูมิศาสตร์
แคว้นโวลอกดาตั้งอยู่ในเขตสหพันธ์ตะวันตกเฉียงเหนือของประเทศรัสเซีย มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้
โครงกระดูกแกน
โครงกระดูกแกน (axial skeleton) เป็นชุดของกระดูกที่ประกอบด้วยกระดูกในร่างกายมนุษย์จำนวน 80 ชิ้นในศีรษะและลำตัวของมนุษย์ แบ่งออกเป็น 5 ส่วน ได้แก่ กะโหลกศีรษะมนุษย์ (human skull), กระดูกหูในหูชั้นกลาง (ossicles) , กระดูกไฮออยด์ (hyoid bone) ในลำคอ, หน้าอก และกระดูกสันหลัง โครงกระดูกแกนและโครงกระดูกรยางค์รวมกันเป็นโครงกระดูกมนุษย์
ภาพรวม
หน้าที่หลักของโครงกระดูกแกนคือช่วยปกป้องอวัยวะสำคัญในร่างกาย เช่น กะโหลกศีรษะทำหน้าที่ปกป้องสมอง กระดูกสันหลังทำหน้าที่ปกป้องไขสันหลัง และกระดูกอกและกระดูกซี่โครงทำหน้าที่ปกป้องอวัยวะในช่องอก สัตว์มีกระดูกสันหลังทุกชนิดจะมีโครงกระดูกแกน บทความนี้ส่วนใหญ่จะเน้นที่โครงกระดูกแกนของมนุษย์ แต่อย่างไรก็ตามความเข้าใจในสายวิวัฒนาการของโครงกระดูกแกนในสัตว์แต่ละชนิดก็มีความสำคัญในการศึกษาชีววิทยา
อะนาดืยร์
อะนาดืยร์ (Ана́дырь; ชุคชี: Кагыргын, Kagyrgyn, ; ชุกชีใต้: Въэӈын, V"èňyn; Anadyr) เดิมชื่อ โนโว–มารีอินสค์ (จนถึง ค.ศ. 1923) เป็นเมืองท่าและศูนย์กลางการปกครองของเขตปกครองตนเองชูคอตคา ประเทศรัสเซีย ตั้งอยู่ที่ปากแม่น้ำอะนาดืยร์
อ่างล้างจาน
อ่างล้างจาน หรือ อ่างล้างหน้า เรียกกันว่า ซิงค์น้ำ เป็นอุปกรณ์ในครัวของบ้านสมัยใหม่ ใช้ล้างจาน ชาม แก้วน้ำ หรืออาจใช้สำหรับล้างหน้า ล้างมือ ในห้องน้ำ
อะนาดืยร์
อะนาดืยร์มีประชากร
อ่างล้างจาน
ลักษณะ
เป็น อ่างหลุม ส่วนมากทำด้วยสเตนเลส บ้างก็เป็นเซรามิก ไฟเบอร์ โดยจะติดตั้งกับตัวเคาน์เตอร์ในครัว โดยมีหลายรูปแบบ เช่น อ่างหลุมเดียวกับที่พักจาน หรือ อ่างสองหลุม ใต้หลุมจะมีท่อน้ำทิ้ง ติดตะแกรงดักเศษอาหาร ซึ่งมีขนาดเดียว คือ 3นิ้วครึ่ง และ บางแบบอาจมีการใส่ท่อดักกลิ่น ด้วย
วัดพระนารายณ์มหาราชวรวิหาร
วัดพระนารายณ์มหาราช หรือ วัดกลางนคร เป็นพระอารามหลวงชั้นตรี ชนิดวรวิหาร อยู่ในเขตการปกครองคณะสงฆ์มหานิกายภาค 11ตั้งอยู่ที่ ตำบลในเมือง อำเภอเมืองนครราชสีมา จังหวัดนครราชสีมา
ประวัติ วัดพระนารายณ์มหาราช วรวิหาร (วัดกลางนคร)
วัดพระนารายณ์มหาราช วรวิหาร เป็นวัดที่ตั้งอยู่กลางใจเมือง ติดกลับศาลหลักเมือง เรียกกันมาตั้งแต่สมัยโบราณว่า “วัดกลาง” หรือ”วัดกลางนครวรวิหาร” โดยถือเอาสถานที่ตั้งเป็นสำคัญ แล้วเรียกชื่อวัดอื่น ๆ ตามที่ตั้งอยู่ทิศต่าง ๆ ตามชื่อทิศ เช่น วัดบูรพ์ (บูรพา) วัดอิสาน วัดพายัพ และวัดบึง วัดสระแก้ว รวม 6 วัด ที่ตั้งอยู่ภายในกำแพงเมือง โดยถือเอาวัดพระนารายณ์เป็นจุดศูนย์กลาง
วัดพระนารายณ์มหาราชวรวิหาร หรือ วัดกลางนคร จัดเป็นวัดเก่าแก่คู่บ้านคู่เมืองที่ประชาชนให้ความเคารพนับถือ ในสมัยก่อนมีพิธีอย่างหนึ่งคือ พิธีที่ข้าราชการทุกแผนก จะต้องสาบานตนว่าตนจะต้องรับราชการสนองพระเดชพระคุณด้วยความจงรักภักดี ปฏิบัติหน้าที่โดยสุจริต พิธีนี้เรียกว่า พิธีถือน้ำพิพัฒน์สัตยา ทางราชการได้ใช้วัดพระนารายณ์มหาราช วรวิหาร เป็นสถานที่ในการประกอบพิธี รวมทั้งให้เป็นสถานที่ทำพิธีสวดเสกน้ำพระพุทธมนต์ถวายในงานพระราชพิธีเสวยราชสมบัติ
เคยเป็นที่ตั้งอนุสาวรีย์บรรจุอัฐิของท้าวสุรนารี ตรงมุมทิศพายัพของวัด ต่อมา พ.ศ. 2477 จึงได้ย้ายออกจากวัดไปประดิษฐานที่ประตูชุมพล จนทุกวันนี้
วอลเลย์บอลหญิงไทยแลนด์ลีก
วอลเลย์บอลหญิงไทยแลนด์ลีก (Women's Volleyball Thailand League) เป็นการแข่งขันวอลเลย์บอลลีกอาชีพ ระดับสูงสุดของประเทศไทย ก่อตั้งในปี พ.ศ. 2549 ภายใต้การบริหารของสมาคมกีฬาวอลเลย์บอลแห่งประเทศไทย และบริษัท ไทยวอลเลย์บอล จำกัด ซึ่งปัจจุบันมีทีมเข้าแข่งขันทั้งหมด 8 ทีม และมีการแข่งขันแบบพบกันหมดในระบบเหย้าและเยือน
วัดพระนารายณ์มหาราชวรวิหาร
ประวัติ วัดพระนารายณ์มหาราช วรวิหาร (วัดกลางนคร)
ในปัจจุบันวัดพระนารยณ์ ยังมีศิลปะวัตถุ พร้อมทั้งแบบสถาปัตยกรรมของสมัยกรุงศรีอยุธยา และปูชนียสถานภายในวัดประกอบด้วย พระอุโบสถที่ตั้งอยู่เกาะกลางสระบัวทิศตะวันออกของวัด พระวิหารหลวงและเทวรูปพระนารายณ์สี่กร จำหลักด้วยหินทรายฝีมือขอมโบราณ อันเป็นสัญลักษณ์แสดงพระนามผู้สร้างวัด
วอลเลย์บอลหญิงไทยแลนด์ลีก
เมื่อจบฤดูกาล 2 ทีมอันดับสุดท้ายของตารางจะตกชั้นลงในเล่นในวอลเลย์บอลดิวิชัน 2 หรือโปรชาเลนจ์ และทีมจากวอลเลย์บอลดิวิชัน 2 หรือโปรชาเลนจ์ 2 ทีมทีมีคะแนนสูงสุดจะเลื่อนชั้นขึ้นมา โดยแชมป์ประจำฤดูกาลจะได้ผ่านเข้าไปเล่นในวอลเลย์บอลชิงแชมป์สโมสรเอเชียและวอลเลย์บอลไทยเดนมาร์คซูเปอร์ลีก ส่วนทีมอันดับที่ 2-6 จะได้ผ่านเข้าไปเล่นในวอลเลย์บอลไทยเดนมาร์คซูเปอร์ลีก
วัดพระนารายณ์มหาราชวรวิหาร
พระอุโบสถ
พระอุโบสถถูกสร้างขึ้นพร้อมกับวัด สมัยก่อนนั้นทรงเดิมจะเป็นทรงเรือสำเภา ต่อมามีการบูรณะส่วนหลังคาและทาสีใหม่ เมื่อ พ.ศ. 2494 และเมื่อประมาณเดือน เมษายน-พฤษภาคม พ.ศ. 2549 ทางวัดได้รื้อพระอุโบสถหลังเดิมลง
วอลเลย์บอลหญิงไทยแลนด์ลีก
แชมป์ปัจจุบันในฤดูกาล 2023 คือ นครราชสีมา ฮุ่ยหวาง คิวมินซี วีซี
วัดพระนารายณ์มหาราชวรวิหาร
พระอุโบสถ
พระอุโบสถกลางน้ำในปัจจุบัน ตัวของพระอุโบสถได้ถูกสร้างขึ้นมาใหม่ทั้งหมด โดยสร้างทับฐานเดิมของพระอุโบสถเก่า
วอลเลย์บอลหญิงไทยแลนด์ลีก
สโมสรในฤดูกาลปัจจุบัน
ในฤดูกาลนี้มีทีมที่เข้าร่วมแข่งขันทั่งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2021-22 ที่หมดสิทธิ์แข่งขันในไทยแลนด์ลีก
วัดพระนารายณ์มหาราชวรวิหาร
พระอุโบสถ
รูปแบบของพระอุโบสถหลังปัจจุบัน มีการลอกเลียนแบบมาจากรูปแบบเดิมอยู่บ้าง โดยหลังคาจะเป็นแบบหน้าจั่วลดหลั่นสามชั้น ทางด้านทิศตะวันออกหน้าบันเป็นรูปพระนารายณ์ทรงครุฑ ฝาผนังเป็นรูปพระพุทธเจ้าทรงบำเพ็ญเพียร มีประตูสามบาน ส่วนทางด้านทิศตะวันตกทางเดินจากสะพาน หน้าบันเป็นรูปพระอินทร์ทรงช้างเอราวัณ ฝาผนังเป็นรูปเจ้าชายสิทธัตถะทรงออกผนวก มีประตูสองบาน บริเวณรอบ ๆ พระอุโบสถมีใบเสมาที่ล้อมรอบ จำนวน 8 ใบ ซึ่งใบเสมาเหล่านี้เป็นการจำลองขึ้นเพราะใบเสมาเดิมผุพังลง
พระวิหารหลวง
เป็นพระวิหารที่ใหญ่ที่สุดในภาคอีสาน สร้างขึ้นพร้อมกับการสร้างเมืองนครราชสีมา และผู้สร้างมีเจตนาให้เป็นพระประธานของวัดเพราะเป็นถาวรวัตถุใหญ่โตที่สุดในวัด สร้างไว้บนเนินตรงกลาง
เมื่อปี พ.ศ. 2369 พระวิหารหลังเดิมได้ถูกข้าศึกทำลาย ในสมัยพระยามหาสุภาพ(อิ่ม สิงหเสนี) มาเป็นผู้ปกครองเมืองนครราชสีมา ได้มีการสร้างขึ้นใหม่
ต่อมาวิหารหลังเก่าถูกไฟไหม้เสียหาย เมื่อคราวสมเด็จพระศรีพัชรินทราบรมราชินีนาถ เสด็จประพาสนครราชสีมา ได้ทรงพระราชทานพระทานเงิน 400 บาท เพื่อบูรณะวิหารขึ้นมาใหม่
ภายในประดิษฐานพระพุทธรูปปางมารวิชัย พระทศพลญาณประทานบารมี หรือ หลวงพ่อใหญ่ เป็นพระประธาน ถือเป็นพระประธานองค์แรกของจังหวัด ที่มีความสวยงามและใหญ่มากแห่งหนึ่งในภาคตะวันออกเฉียงเหนือ
พระเจดีย์
ตามประวัตินั้นมีเจดีย์อยู่สององค์ด้านซ้ายขวา ตั้งคู่กับพระวิหารด้านทิศตะวันตกพระวิหารหลวงหลังเดิม ได้ถูกข้าศึกทำลายในปี พ.ศ. 2369 พร้อมกับพระวิหาร
ต่อมาพันเอกพระยาประสิทธิศิลการ (สะอาด สิงหเสนี) ได้จัดการบูรณะขณะดำรงตำแหน่งเทศาภิบาลสำเร็จราชการมณฑลนครราชสีมา จวนจะสำเร็จแต่มีเหตุสุดวิสัย พระเจดีย์ได้พังทลายลงมา เป็นอันต้องทิ้งให้พังอยู่ไม่มีใครทำขึ้นใหม่
สมัยของพระพรหมคุณาภรณ์ ( พุ่ม กิตติสารมหาเถร ) อดีตเจ้าอาวาส ก็ได้มีดำริในการสร้างพระเจดีย์โดยการใช้สถานที่เดิมเป็นสถานที่ก่อสร้าง โดยเอาระหว่างกลางของเจดีย์เดิม แต่ก็ยังไม่สามารถสร้างได้เสร็จเนื่องจากพระพรหมคุณาภรณ์ ได้อาพาธเสียก่อนในปี พ.ศ. 2533
จนกระทั่ง พระธรรมวรนายก (โอภาส นิรุตฺติเมธีมหาเถร) เจ้าอาวาสวัดพระนารายณ์มหาราช วรวิหาร ได้เข้ามาดูแลจึงได้มีดำริที่สานต่อในการดำเนินการก่อสร้างให้แล้วเสร็จกระทั่งในปี พ.ศ. 2560 จึงได้มีการบูรณะพระเจดีย์ และจะได้ทำพิธีอัญเชิญพระบรมสารีริกธาตุไปไว้บนพระเจดีย์ต่อไป
เป็นลักษณะระฆังคว่ำมีบัลลังก์และบัวกลุ่ม ซึ่งจากเดิมที่มีขนาด 24 เมตร ก็ได้มีการขยายออกไปเป็น 38 เมตร และทำการดำเนินการบรรจุพระบรมสารีริกธาตุ อัญเชิญพระคันธารราฐ และประดับฉัตร 5 ชั้น พร้อมยอดฉัตรประดับยอดเจดีย์ ในวันที่ 10 กันยายน พ.ศ. 2565 เวลา 09.09 น.
พระบรมราชานุสาวรีย์ สมเด็จพระนารายณ์มหาราช
จังหวัดนครราชสีมา และ วัดพระนารายณ์มหาราชวรวิหาร ร่วมกับพ่อค้า ประชาชน คหบดี ร่วมทำพิธีวางศิลาฤกษ์ และเททองหล่อพระบรมราชานุสาวรีย์ สมเด็จพระนารายณ์มหาราช ผู้สร้างเมืองนครราชสีมา ในวันที่ 10 กุมภาพันธ์ พ.ศ. 2565 หลังจากนั้นก็จะเริ่มปรับภูมิทัศน์บริเวณโดยรอบ ใช้งบประมาณ 12 ล้านบาท
คณะสงฆ์โดย พระครูวิริยธรรมานุศาสก์, ดร. ผู้ช่วยเจ้าอาวาสวัดพระนารายณ์มหาราช วรวิหาร และนายวิเชียร จันทรโณทัย ผู้ว่าราชการ จ.นครราชสีมา ได้มีพิธีอัญเชิญรูปหล่อ “สมเด็จพระนารายณ์มหาราช” ซึ่งมีความสูง 3.60 เมตรขึ้นสู่ฐาน ด้านทิศตะวันตกของพระเจดีย์และพระวิหารหลวง ติดกับถนนประจักษ์ ในวันที่ 15 สิงหาคม พ.ศ. 2565 เวลา 15.19 น. โดยมีกำหนดการจัดพิธีมังคลาภิเษก พระบรมรูปสมเด็จพระนารายณ์มหาราช และพิธีสมโภชพระบรมราชานุสาวรีย์ สมเด็จพระนารายณ์มหาราช ในวันที่ 29 กันยายน ปีเดียวกัน
เก๊กฮวย
เก๊กฮวย เป็นชื่อเรียกในสำเนียงแต้จิ๋วของคำในภาษาจีนว่า "菊花" สำเนียงกลางว่า "จฺหวีฮฺวา" (júhuā) และอาจหมายถึง
การเร่งโดยอาศัยแอนติบอดี
การเร่งโดยอาศัยแอนติบอดี (antibody-dependent enhancement, ADE) เป็นปรากฎการณ์ที่เมื่อเชื้อไวรัสจับกับแอนติบอดีแบบไม่ตรงสมบูรณ์ (suboptimal) จะทำให้เชื้อสามารถเข้าสู่เซลล์ของโฮสต์ได้มากขึ้น จึงทำให้เพิ่มจำนวนได้มากขึ้น
ปรากฎการณ์นี้มักพบได้ในไวรัสชนิดอาร์เอ็นเอสายบวก ที่สำคัญได้แก่ฟลาวิไวรัสเช่นไวรัสไข้เลือดออก ไวรัสไข้เหลือง ไวรัสซิกา และไวรัสโคโรนา ทั้งชนิดอัลฟาและเบตา ออร์โธมิกโซไวรัสเช่นไวรัสไข้หวัดใหญ่ เรโทรไวรัสเช่นไวรัสเอชไอวี และออร์โธนิวโมไวรัสเช่นไวรัสอาร์เอสวี
เดอะ แฮนด์เมดส์ เทล
เดอะ แฮนด์เมดส์ เทล เป็นภาพยนตร์ชุดทางโทรทัศน์ของประเทศสหรัฐอเมริกา สร้างสรรค์โดย Bruce Miller ดัดแปลงจากนวนิยายปี 1985 เรื่อง The Handmaid's Tale เขียนโดย Margaret Atwood นักเขียนชาวแคนาดา ออกฉายทางบริการสตรีมมิง Hulu ซีซั่นแรกมีทั้งหมด 10 ตอน สามตอนแรกออกฉายเมื่อ 26 เมษายน 2017 ส่วนอีกเจ็ดตอนทยอยออกฉายรายสัปดาห์ ได้รับการอนุมัติให้ผลิตต่อเป็นซีซั่นที่ 2 โดยมีกำหนดออกฉายปี 2018
การระบาดทั่วของโควิด-19 ในสหรัฐ
บทความนี้เกี่ยวกับผลกระทบของการระบาดของโคโรนาไวรัส พ.ศ. 2562–2563 ต่อสหรัฐ
เดอะ แฮนด์เมดส์ เทล
ซีรีส์นี้ได้รับคำวิจารณ์ในทางบวกอย่างล้นหลาม ได้รับการเสนอชื่อเข้าชิงรางวัล Primetime Emmy 13 รายการ และคว้ารางวัลมาได้ 8 รายการ รวมถึงซีรีส์ดราม่ายอดเยี่ยมด้วย ถือเป็นซีรีส์ที่ออกฉายทางบริการสตรีมมิงเรื่องแรกที่ได้รับรางวัลเอมมีสาขาซีรีส์ยอดเยี่ยม
การระบาดทั่วของโควิด-19 ในสหรัฐ
เส้นเวลา
ผู้ติดเชื้อที่ได้รับการยืนยันรายแรกในสหรัฐ เป็นชายอายุราว 30 ปีจากสโนโฮมิชเคานตี รัฐวอชิงตัน ซึ่งถูกประกาศโดย CDC เมื่อวันที่ 21 มกราคม พ.ศ. 2563 เขาเดินทางมาจากนครอู่ฮั่นมายังท่าอากาศยานานาชาติซีแอตเทิล–ทาโคมาในวันที่ 15 มกราคม และถูกรายงานในอีกสี่วันต่อมาไปยังศูนย์การแพทย์ภูมิภาคพรอวิเดนซ์ในเอเวอเรต รัฐวอชิงตัน หลังจากรู้สึกป่วยด้วยอาการของโรคปอดอักเสบ วันที่ 24 มกราคม มีรายงานยืนยันผู้ติดเชื้อรายที่สองในชิคาโก รัฐอิลลินอย เป็นหญิงอายุราว 60 ปี 43 คนที่มีการสัมผัสกับชายคนแรกถูกเฝ้าระวัง วันที่ 25 มกราคม ศูนย์ควบคุมและป้องกันโรคได้สอบสวนคนสามคนที่แสดงอาการของโคโรนาไวรัสในรัฐมิชิแกน
วันที่ 24 มกราคม มีรายงานอย่างเป็นทางการจากหน่วยงานด้านสุขภาพของสหรัฐ ว่ากำลังมีการตรวจสอบกรณีที่อาจเป็นไปได้อีก 63 กรณีในสหรัฐ มีการตรวจสอบขยายไปทั่ว 22 รัฐ รวมถึงผู้ป่วยรายแรกในรัฐวอชิงตัน และรายที่สองในรัฐอิลลินอย
วันที่ 25 มกราคม ผู้ติดเชื้อรายที่สามมีการยืนยันจากรัฐแคลิฟอร์เนีย ซึ่งเดินทางมาจากนครอู่ฮั่น
วันที่ 26 มกราคม มีการยืนยันผู้ติดเชื้อรายที่สี่และห้า ซึ่งเป็นนักท่องเที่ยวจากอู่ฮั่น ในเทศมณฑลลอสแอนเจลิส รัฐแคลิฟอร์เนีย และเทศมณฑลแมริโคปา รัฐแอริโซนา ตามลำดับ ผู้ติดเชื้อที่รัฐแอริโซนา "เป็นนักศึกษาของมหาวิทยาลัยรัฐแอริโซนา ที่ไม่สามารถอยู่อาศัยภายในอาคารของมหาวิทยาลัยได้" และมีการร้องขอจากนักศึกษาให้ยกเลิกชั้นเรียน "จนกว่าจะมีมาตรการป้องกันที่เหมาะสม เพื่อให้มั่นใจในความเป็นอยู่ที่ดีของนักศึกษา"
วันที่ 27 มกราคม CDC รายงานว่า มี "ผู้อยู่ภายใต้การสอบสวน" 110 คน ทั่วประเทศโดยเป็นผู้ที่มีอาการไข้และมีอาการป่วยในระบบหายใจ ซึ่งมีการตั้งข้อสังเกตเพื่อตรวจสอบว่าอาจเป็นผู้ติดเชื้อ วันที่ 29 มกราคม CDC รายงานว่า มีผู้ผู้อยู่ภายใต้การสอบสวนสะสมรวม 165 คน และมี 68 รายที่ผลการทดสอบเป็นลบและยังไม่มีผู้อยู่ภายใต้การสอบสวนใดมีผลเป็นบวก
วันที่ 30 มกราคม CDC รายงานพบการติดเชื้อระหว่างมนุษย์สู่มนุษย์ในสหรัฐเป็นครั้งแรก โดยเป็นสามีของผู้ติดเชื้อรายที่สอง ซึ่งเป็นหญิงอายุราว 60 ปีที่เพิ่งเดินทางไปเที่ยวที่อู่ฮั่นมา ขณะที่ผู้ป่วยรายใหม่นั้นไม่ได้เดินทางไปด้วย
วันที่ 31 มกราคม CDC รายงานพบผู้ติดเชื้อรายที่เจ็ด เป็นชายในเทศมณฑลซานตาแคลรา รัฐแคลิฟอร์เนีย ซึ่งเพิ่งได้เดินทางไปยังอู่ฮั่นมา ในวันเดียวกัน กรมอนามัยและบริการมนุษย์แห่งสหรัฐ ได้ประกาศภาวะฉุกเฉินทางสาธารณสุข มีการประกาศบังคับกักโรคสำหรับชาวสหรัฐที่เพิ่งเดินทางไปยังมณฑลหูเป่ย์มา และปฏิเสธการเข้าประเทศสำหรับชาวต่างชาติที่เพิ่งเดินทางไปยังประเทศจีนภายในสองสัปดาห์ นับเป็นคำสั่งกักโรคครั้งแรกในรอบกว่าห้าสิบปี
วันที่ 1 กุมภาพันธ์ CDC รายงานยืนยันผู้ติดเชื้อรายที่แปด เป็นชายอายุราว 20 ปีจากบอสตัน รัฐแมสซาชูเซตส์ ซึ่งเดินทางกลับมาศึกษาต่อยังมหาวิทยาลัยแมสซาซูเซตส์บอสตันจากอู่ฮั่น
วัดบ้านพร้าวนอก
วัดบ้านพร้าวนอก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากใหญ่ อำเภอสามโคก จังหวัดปทุมธานี มีที่ดินตั้งวัดเนื้อที่ 12 ไร่ 2 งาน 14 ตารางวา เลขที่โฉนด 3899 มีพื้นที่ธรณีสงฆ์ 8 ไร่ เลขที่โฉนด 549, 662 ทางทิศเหนือติดต่อกับคลองบ้านพร้าว
วัดบ้านพร้าวนอกสร้างเมื่อวันที่ 25 เมษายน พ.ศ. 2425 ไม่ปรากฏนามผู้บริจาคที่ดินสร้างวัด แต่เนื่องจากพื้นที่ตั้งวัดนั้นอยู่ใกล้กับปากคลองบ้านพร้าว ชาวบ้านจึงเรียกว่า วัดปากคลอง ต่อมาสมัยหนึ่งมีเรือสำเภาบรรทุกมะพร้าวมาล่มที่ปากคลอง ใกล้บริเวณที่ตั้งของวัด ชาวบ้านจึงเรียกชื่อวัดว่า วัดสำเภาล่ม บ้าง วัดมะพร้าว บ้าง ภายหลังเปลี่ยนชื่อมาเป็น "วัดบ้านพร้าวนอก" วัดได้รับพระราชทานวิสุงคามสีมาเมื่อวันที่ 8 มิถุนายน พ.ศ. 2435 มีเขตวิสุงคามสีมากว้าง 15 เมตร ยาว 24 เมตร
อาคารเสนาสนะ ได้แก่ อุโบสถกว้าง 8.50 เมตร ยาว 13.50 เมตร กุฏิสงฆ์จำนวน 5 หลัง เป็นอาคารไม้และคอนกรีตเสริมเหล็ก หอสวดมนต์ ศาลาการเปรียญ วิหาร ศาลาท่าน้ำ ศาลาบำเพ็ญกุศล ฌาปนสถาน หอระฆัง หอปริยัติธรรม หอไตร และเจดีย์ 3 องค์
ปรีชาพล พงษ์พานิช
ร้อยโท ปรีชาพล พงษ์พานิช อดีตหัวหน้าพรรคไทยรักษาชาติ อดีตสมาชิกสภาผู้แทนราษฎรจังหวัดขอนแก่น สังกัดพรรคเพื่อไทย และอดีตประธานคณะกรรมาธิการการสื่อสารและโทรคมนาคม